Daidalos zo Sikyónu

Daidalos () bol grécky sochár v 4. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Daidalos 

Daidalos, syn a žiak sochára Patrokla zo Sikyónu (zrejme aj brat Polykleita), tvoril podľa rímskeho spisovateľa Plínia hlavne za čias 95. olympiády, teda v rokoch 400 až 396 pred Kr.Plínius, Naturalis Historia, 34,8.

Staroveký cestovateľ Pausanias uvádza, že bol autorom štyroch umeleckých diel, ktoré videl na posvätnej pôde Olympie. Bol to tropaion, ktorý zhotovil pre Eliďanov na pamiatku spartskej bitky v Altide, sochy Eliďanov Timóna a jeho syna Aisypa, olympijských víťazov v jazdeckých disciplínach z roku 400 pred Kr. a Aristodéma, víťaza olympijských hier v zápasení v roku 388 pred Kr. Pausanias medzi jeho diela zaradil aj sochu Arkada a sochu bohyne Niké, ktoré Tegejčania venovali ako votívne dary bohu Apolónovi do Delf na počesť ich víťazstva nad Sparťanmi. 

Plínius zaznamenal, že Daidalos bol autorom bronzových sôch Prótesilaa a Pythodéma, mladých zápasníkov so škrabadlami (bronzové alebo železné škrabadlo sa používalo na očistenie tela pred kúpeľom).Plínius, Naturalis Historia, 34,76.Taliansky znalec antického umenia Paolo Moreno mu aj na základe tejto informácie pripisuje originál sochy Apoxyomena (gréckeho atléta so škrabadlom), známeho z niekoľkých kópií, z ktorých najzachovalejšia je uložená v archeologickom múzeu v Záhrebe.di P. Moreno - Enciclopedia dell' Arte Antica (1994) , Treccani, Apoxyomenos 

Svedectvom tvorby tohto umelca sú i jeho zachované signatúry na podstavcoch zo sôch, objavené v Olympii a v Delfách.Inscriptiones Graecae, IvO 161 Inscriptiones Graecae, IvO 365 Inscriptiones Graecae, Ephesos 2101  Nápis na jednom z podstavcov z Delf hlása, že tento podstavec bol základňou sochy víťaza pýtických hier v dorasteneckom boxe.Inscriptiones Graecae, FD III 4:202 

 Referencie a bibliografia 


Kategória:Sochári starovekého Grécka